PRITARTA

Rokiškio rajono savivaldybės tarybos

2021 m. kovo 26 d. sprendimu Nr. TS-

**ROKIŠKIO RAJONO SAVIVALDYBĖS ŠEIMOS TARYBOS**

**2020 METŲ VEIKLOS ATASKAITA**

|  |
| --- |
| **Šeimos tarybos sudėtis ir trumpas aprašymas** |
| Rokiškio rajono savivaldybės tarybos Šeimos taryba (toliau – Šeimos taryba) veikia pagal Rokiškio rajono savivaldybės tarybos 2018 m. kovo 5 d. sprendimu Nr. TS-42 „Dėl Rokiškio rajono savivaldybės tarybos šeimos tarybos sudėties ir nuostatų patvirtinimo“  patvirtintus nuostatus.  Šeimos taryba − tai prie savivaldybės tarybos visuomeniniais pagrindais veikiantis patariamasis kolegialus organas, kuris sudaromas pariteto principu: 5 narius deleguoja savivaldybės institucijos ir įstaigos, kitus 5 narius deleguoja NVO, dirbančios su šeimomis ar joms atstovaujančios). Šeimos tarybos komanda sudaryta iš 10 narių, sudėtis pavirtinta Rokiškio rajono savivaldybės tarybos 2019-09-27 sprendimu Nr. TS-214. |
| **Šeimos tarybos tikslas ir pagrindinės funkcijos** |
| Šeimos tarybos tikslas - padėti įgyvendinti savivaldybės funkcijas kuriant šeimai palankią aplinką savivaldybėje ir stiprinti bendradarbiavimą tarp savivaldybės institucijų ar įstaigų ir nevyriausybinių organizacijų, dirbančių su šeimomis ar joms atstovaujančių.  Pagrindinės funkcijos:  6.1. analizuoja, stebi ir vertina savivaldybės teisės aktų, įtakojančių šeimų padėtį savivaldybėje, rengimą ir įgyvendinimą;  6.2. teikia savivaldybės tarybai siūlymus dėl savivaldybės prioritetų, susijusių su šeimai palankios aplinkos savivaldybėje kūrimu, nustatymo ir šeimoms aktualių klausimų sprendimo, taip pat ir dėl paslaugų ir infrastruktūros šeimai, nėščiosioms, vaikams (įskaitant viešąjį transportą, žaidimų aikšteles kiemuose, vaikų priežiūros kambarius darbovietėse ir pan.) savivaldybėje plėtros; teigiamo visuomenės požiūrio į šeimą stiprinimo; šeimos gerovės ir materialaus saugumo užtikrinimo; neįgalių šeimos narių globos ir darbo derinimo; kitų šeimoms aktualių klausimų. |
| **Šeimos tarybos veikla** |
| Šeimos tarybos darbo gairės apsibrėžtos veiklos plane. Šeimos tarybos veikla ir posėdžių protokolai viešinami savivaldybės interneto svetainėje, Šeimos tarybos FB paskyroje. 2020 metų veiklos statistiniai duomenys pateikiami paveiksle.  Dalis suplanuotų susitikimų neįvyko dėl Covid-19 paskelbto karantino.  Siekiant išsiaiškinti mūsų rajono šeimų problemas Šeimos tarybos posėdžiuose dalyvavo ir savo nuomonę svarstomais klausimais išreiškė: Zita Čaplikienė, Rokiškio rajono savivaldybės socialinės paramos ir sveikatos skyriaus vedėjo pavaduotoja. |
| * Gegužės 17 d. kartu su Rokiškio Šv. apaštalo ir evangelisto Mato parapija suorganizuotas Tarptautinės šeimos dienos paminėjimas: 10.00 val. Rokiškio Šv. apaštalo evangelisto Mato bažnyčioje buvo aukojamos šv.Mišios už šeimas prašant Dievo palaimos, 12.00 val. Naujosios Vilnios kultūros centro liaudiškų šokių ansamblio „Vaiva“ miuziklas „Raganystės", kuriame dalyvavo Rokiškio krašto Petručionių šeima: Rasa Petručionienė, Dainius Petručionis, Saliutė Petručionytė, įrašas buvo transliuojamas Rokiškio rajono savivaldybės ir Rokiškio sirenos FB paskyroje . * Liepos 1-5 d. dalyvavome Globėjo dienai paminėti skirtuose renginiuose. * Rugpjūčio mėn. parengtas Rokiškio didelės šeimos kortelės išdavimo tvarkos pakeitimas - dėl Rokiškio didelės šeimos kortelės nuolaidų taikymo neįgaliuosius vaikus auginančioms šeimoms. Kortelės išdavimo tvarka patvirtinta 2020-08-07 Rokiškio rajono savivaldybės administracijos direktoriaus įsakymu Nr. AV-761. Kortelę gali įsigyti ir auginančios neįgalius vaikus(-ą) šeimos narys, kuris yra deklaravęs gyvenamąją vietą Rokiškio rajono savivaldybėje, pateikęs užpildytą prašymą Rokiškio rajono savivaldybės socialinės paramos ir sveikatos skyriui * Rugpjūčio 21-23 d. dalyvavome VŠĮ „Šeimos institutas“ organizuotame Šeimos tarybų NVO atstovų susitikime Karklėje, kuriame pasidalinta šeimos tarybų veiklos patirtimi, atstovavimo šeimų interesams veikla, diskusijose siekta išgryninti, kokios esminės problemos spręstinos, iškylantys sunkumai, kokie bendros veiklos prioritetai nustatyti kitiems metams, mokymuose aiškintasi, kas yra horizontali šeimos politika, kiek teorija skiriasi nuo realybės ir kt., aptartos galimybės veikti kartu. * 2020 m. rugpjūčio 30 d. dalyvavome šventėje šeimoms „Mamyčių turgelis“ . * Apsilankėme įstaigose, besirūpinančiose, įrengusiose erdvę vaikams (šeimoms su vaikais). Parengta foto medžiaga - pasidalinimas gerąja patirtimi, kad Rokiškio įmonės, įstaigos atsižvelgia į šeimų su vaikais poreikius. |
| **Šeimos tarybos parengti kreipimaisi/pasiūlymai:** |
| * Dėl Rokiškio didelės šeimos kortelės nuolaidų taikymo neįgaliuosius vaikus auginančioms šeimoms. (2020-03-05, Rokiškio rajono savivaldybės administracijos direktoriui). * Dėl garsinio šviesoforo įrengimo regėjimo negalią turintiems žmonėms (2020-09-28, Rokiškio rajono savivaldybės merui, Rokiškio rajono savivaldybės administracijos direktoriui). |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_